钦定古今图书集成/方舆汇编/职方典/第1122卷 > 陵墓附
## 钦定古今图书集成/方舆汇编/职方典/第1122卷 > 陵墓附

本府。〈江夏县附郭。〉

汉祢衡墓　在鹦鹉洲畔，今沦于村棘中。黄杨墓　，在县南三十里鹦鹉村。

刘将军墓　在旧演武场。

晋陶侃墓　，《九域志》：“在江夏，今失其处。”

吴孟母墓　，在凤凰山下，即孟宗母。

宋冯京墓　，在县南百里保安池灵泉乡。有“司徒庙。”

“朱条墓　” ，相传在江夏，不知何处人。

伪汉陈友谅墓　在泉司堂后。相传风雨之后，往往作祟。

明楚昭王墓　、庄王墓　、宪王墓　俱在府城东六十里灵泉山。

明楚藩八郡王墓　在府城东五十里，近灵泉山。

吴云墓　在金口。明洪武初，使云南，不屈，死之，还葬此。

吴忠烈公裕中墓　在纸坊。

熊襄愍公廷弼墓　在纸坊。

贺文忠公逢圣墓　，在塔步桥。

刘贞节墓　在二府寝

邬节妇墓　，在长山铺。

武昌县

桓宣武墓　，在县西十三里，周三十步。旧《经》云：“大司马温墓。” 《土俗编》云：“温卒于姑熟，葬于湖” ，疑此非也。《寰宇记》以为桓元墓，然元谥父温为宣武帝，元其子也，安得以宣武称？

孙登墓　在五丈港口江滨原上。

戴渊墓　，在县西二十里，高一丈三尺，晋骠骑将军戴若思也。唐修《晋史》，避高祖讳称“其” 字，故名不显。

车武子墓　，在县东三十里。与故居俱在武车湖之上。

赵龙图墓　在县西吉祥寺侧，宋鄂州通判赵令𡷫也。有传。邵应豹墓　在县南二十里城山头，今邵家垱是也。《墓碑》云：“故宋中奉大夫开国男菊逸先生邵公墓。” 有记。

孟宗政墓　在县南一百二十里灵溪乡清水潭。《碑》云：“宋太尉，封永国公，谥忠毅。”

孟珙墓　在县西一百里贤庾乡齐家桥金紫山。《墓碑》云：“宋太师封吉国公，谥忠襄。”

杨昭墓　在县西一百里贤庾乡赤土坡堡。按“昭，字如山，陇西人，任至湖广行中书省参政，卒于官，留居武昌，遂葬于此。”

丁鹤年墓　在县西寒溪寺后。碑云“孝子墓。” 熊桴墓　在县东五里。明隆庆五年，诏赐祭葬。孟习孔墓　在县南一百三十里马迹乡村庄。景陵谭元春为之志其墓。

贞烈双妓墓　在县西九十里葛店。按明正德戊辰，优人陈旺率其妻唐氏、女环儿赴江夏，逢放鹰者谋杀其夫，强唐氏不从，杀之。又强环儿不从，亦杀之。本邑白湖张钟灵解元义之，备衣棺更葬，买石为之表。

嘉鱼县

宋郭君墓　在县北龙潭山，有掘其圹，《记》云：“君讳一新，字德彰，旧讳弥远，复州玉沙县沧浪乡清化里人。其先来自兴国，嘉熙己亥，清野南徙鄂之嘉鱼，明年八月二十四日卒。十一月初四日，殡于县治北龙潭山之原。” 又云：“家君世闻于时，义恤闻于乡，州县职政于民，多所委任。沔阳侨治条画，裨赞力尤多。守臣将议” 奏补，辞以疾，弗能强。其寓居也，卜莲荷塘之上，面大江以西，志乡关之在目也。呜呼！天限南北，不获还先人之墓，此有遗憾。《记》内原多讹缺，今特擢其大略云。

蒲圻县

“吴将军丁奉” 墓　在龟湖六口，有祠。

宋李夫人墓　在县西楼下里大济寺侧。嘉熙中，光宗后母李雍王夫人张氏葬于此。

宋陈求道墓　在县东二四都兴坡。

咸宁县

宋文简公冯京墓　在凤凰山下，去县三里，今芜没。或曰：“江夏灵溪乡有冯枢密墓。”

元王晔墓　在县南山

王朝卿墓　在十二都。宋襄敏公韶之孙、晔之子，捍寇有功。元朝列大夫张术撰碑文。按：王谒，字朝卿，为枢密副使，生于陇口，葬于白沙。《邑志》恐误。

翰林学士李鹏翔墓　在黄板桥。

明工部尚书刘维墓　在东山之麓。

奉政大夫、四川右布政使李祥墓　在下好桥。江西行中书省参议李广墓　在黄冈坂。赠文林郎、监察御史方嵩墓　在金山后。资政大夫、都察院右都御史陈智墓　原葬官埠桥。后赐葬祭，改迁下好桥山。吏部尚书王公为撰《墓表》。

文林郎、监察御史方洙墓　在十二都“白沙湾月山。”

北京都水清吏司郎中王焕墓　在一都梅家嘴。

通议大夫、南京户部右侍郎孟养浩墓　在“茅坛” ，奉赐葬祭。

奉政大夫、通政司参议赵邦柱墓　在马桥尖山。

中宪大夫四川川南道副使赵嗣芳墓　在“茅坛孟墓左。”

孝廉李玉墓　在跃马桥中庄祠前。

孝子刘从凤墓　在上五都。

孝子杨遇春墓　在二都。

义冢　在县西三里杨山铺外。景泰中，知县陈灏置。围以堤堑，植以树木。后为民戴祥侵种。正德中，都御史吴廷举查复之。

崇阳县

唐司空温迁约墓　在县西七十里灵塘原。宋丞相胡汴墓　在县东回头岭上。

明汪大理卿文盛墓　，在白羊山原。

邑侯李公善墓　在县西一里，将乐人。

“胥广文墓　” 在县东新塘，扬州人。

冯鳌、冯鲛墓　在县西台陂。

戴都堂墓　，在县东一里古城冈。

黄公墓　在县北白竹坳。

周布政琮敕葬，墓　在县西白骡畈。

汪通政宗元敕葬，墓　在县南棠谿岭。

汪宗尹尚书，敕葬，墓　在县东羊港。

聂府尹墓　，在石龟里。

通城县

孔端植墓　在城南一里九峰山。先圣后裔。宋熙宁间，知县事，卒于官。

“杨状元起莘” 墓　，葬城内城隍祠后。

兴国州

甘宁墓　，在州东六十里军山之阴。字兴霸，吴将也。

孟嘉墓　在阳新孟家堰。嘉为阳新令，事见《传》《孟琪墓　》。琪为荆帅，善相人术。李廷芝乡举，以策干琪，琪梦车骑称李尚书来谒，明日廷芝至，琪深异之，果举进士。后琪卒，廷芝感其知己，扶琪柩葬之兴国。未详其地。

彭汝砺墓　《一统志》云：在州南三十里，汝砺官居尚书，俗呼其地曰“下彭源” ，墓侧有祠。按《浮梁志》祀汝砺为乡贤，又载其墓，未知孰是。

李翔墓　，在东南三十里崇庆里。内原有碑，今没于民间。

成务墓　，在南二十里，地名“梧坂。” 夏廷震墓　，在南百里朝阳里内。

枢密墓　，在东南四十里大泽原，旧有石牌坊。乌岩刘公四郎墓　，在州西百里慈口乌岩村公墓在兴国，而子孙盛于蜀。详见《给事徐纲记》中。

大冶县

汉荆王刘贾墓　在保安前庙后。贾，高祖之从兄也。黥布反，王走死，葬此。

宋高祖陵　，在铁山东前庙后相传宋武帝刘裕也。

唐银青光禄大夫墓　在黄茅尖山下。南康都昌人，姓王名文蔚，南唐之武将，累仕至宋，破蛮有功，咸平初终于位。

宋冯文简公祖墓　在沼山。文简讳京，宋之名臣。

万止斋墓　，在西阳里龟山。

太保吕文德墓　在道士洑。

“平山先生母制机墓　” ，在黄龙山寺左。谢枋得

作墓志铭，前有《制机塘》。

“明都御史范俊墓　在宫台里张家山” ，石刻尚存。

兴安伯徐祥墓　，在章山。永乐二年谕葬黎知县墓　，在兴道观左，张凤鸣为志铭表之。吕文简公祖墓　太保吕调阳之祖，在茅潭里王母山左。

通山县

李后主墓　，在翠屏山。世传南唐主李煜以五十二棺同日出葬，为“疑冢” ，而“翠屏山” 其一也。今墓不存。

“《黄门吴》母墓　” 广东海丰人，学训黄澄妻。葬翠屏山狮子脑。。